Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi faoliyatini tashkil etish chora-tadbirlari toʻgʻrisida
(resolution, 2020-03-19)

Oʻzbekiston Respublikasi Prezidentining “Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasini tashkil etish toʻgʻrisida” 2017-yil 18-apreldagi PF-5016-sonli Farmonini ijro etish hamda qoʻmitaga yuklatilgan asosiy vazifa va funksiyalarni amalga oshirish boʻyicha ishlarni samarali tashkil etishni taʼminlash maqsadida: 1. Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi tuzilmasida hududiy filiallar bilan birgalikda Tadbirkorlik faoliyati asoslarini oʻqitish respublika markazi tashkil etilsin, quyidagilar uning asosiy vazifalari etib belgilansin: kasb-hunar kollejlari negizida, mashgʻulotlardan boʻsh paytlarda biznesni yuritish va biznes-rejalarni ishlab chiqish asoslari, tadbirkorlik faoliyati sohasidagi qonunchilik, menejment, moliyaviy boshqaruv va boshqa zarur fanlarni oʻqitgan holda xususiylashtirilgan korxonalar negizida loyihalarni amalga oshirayotgan tadbirkorlar uchun oʻquv kurslarini tashkil etish; tadbirkorlar tomonidan investitsiya va ishlab chiqarish jarayonlarini tashkil etish boʻyicha amaliy koʻnikmalarni oʻzlashtirish, tadbirkorlik faoliyatini amalga oshirish bilan bogʻliq zarur maʼlumotlarni olishda koʻmaklashish, shuningdek, investitsiya jarayonini amalga oshirishning barcha bosqichlarida tadbirkorlarga hamrohlik qilish; xodimlarni tanlash va oʻqitishda, ularning kasbiy malakasini doimiy oshirib borishda tadbirkorlarga yordam koʻrsatish; oʻqishni tashkil qilish uchun oliy taʼlim muassasalari, kasb-hunar kollejlari oʻqituvchilarini, vazirliklar va idoralar mutaxassislarini, respublikamizda ishlayotgan katta muvaffaqiyatlarga erishgan tadbirkorlar va xorijiy mutaxassislarni jalb etish; markaz faoliyati yoʻnalishlari boʻyicha xalqaro moliya institutlari, xorijiy donorlar va chet mamlakatlardagi tadbirkorlarni oʻqitish markazlari bilan hamkorlik qilish. Oʻzbekiston Respublikasi Oliy va oʻrta maxsus taʼlim vazirligi, Oʻrta maxsus va kasb-hunar taʼlimi markazi, Mehnat vazirligi, Adliya vazirligi, Davlat soliq qoʻmitasi, Davlat bojxona qoʻmitasi, Markaziy bank va tijorat banklari, Savdo-sanoat palatasi Tadbirkorlik faoliyati asoslarini oʻqitish respublika markazining oʻquv kurslarini oʻtkazishda faol ishtirok etsinlar. Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi bir oy muddatda, markaz xarajatlari davlat budjeti va qonun hujjatlarida taqiqlanmagan boshqa manbalar hisobidan qoplanishini nazarda tutgan holda, Tadbirkorlik faoliyati asoslarini oʻqitish respublika markazi toʻgʻrisidagi nizomni tasdiqlasin. 3. Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi, Iqtisodiyot vazirligi va Davlat soliq qoʻmitasi tomonidan ishlab chiqilgan “2017 — 2018-yillarda xususiylashtirilgan korxonalarga koʻmaklashishning “yoʻl xaritalari”ni ishlab chiqish va amalga oshirish chora-tadbirlari dasturi” 4-ilovaga* muvofiq maʼqullansin. 4. Oʻzbekiston Respublikasi Ichki ishlar vazirligi, “Yergeodezkadastr” davlat qoʻmitasi, Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari, Qimmatli qogʻozlar markaziy depozitariysi Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi va uning hududiy organlari qayta tashkil etilishi munosabati bilan tegishliligi boʻyicha yigʻimlar va boshqa toʻlovlar undirilmagan holda quyidagilarni amalga oshirsin: Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi va uning hududiy organlariga oʻtayotgan avtotransport vositalarini Oʻzbekiston Respublikasi Ichki ishlar vazirligi organlarida qayta roʻyxatdan oʻtkazish; koʻchmas mulk va boshqa mulklarga boʻlgan huquqlarni tegishli ravishda Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasiga va uning hududiy organlariga qayta roʻyxatdan oʻtkazish; xoʻjalik jamiyatlarining taʼsis hujjatlariga kiritiladigan oʻzgartish va qoʻshimchalarni davlat roʻyxatidan oʻtkazish. 5. Maʼlumot uchun qabul qilinsinki: Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi va uning hududiy organlari tomonidan avval berilgan litsenziyalar, huquqni belgilovchi, ruxsat beruvchi hujjatlar hamda ular tomonidan avval qabul qilingan qarorlar oʻz kuchini saqlab qoladi va u qayta tashkil etilishi munosabati bilan bekor qilinmaydi yoki oʻzgartirilmaydi; Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi va uning hududiy organlari tomonidan savdoga qoʻyilgan obyektlar boʻyicha sotuvchi funksiyalari Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi va uning hududiy organlari tomonidan amalga oshiriladi, bunda Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi qayta tashkil etilishi munosabati bilan savdolarning shartlari va turlari oʻzgarmay qoladi, obyektlar esa savdolardan olinmaydi, qayta baholanmaydi va savdolarga takroran qoʻyilmaydi. 7. Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi Oʻzbekiston Respublikasi Adliya vazirligi, boshqa manfaatdor vazirliklar va idoralar bilan birgalikda: ikki hafta muddatda Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi haqidagi Nizomni tasdiqlash toʻgʻrisida Vazirlar Mahkamasi qarori loyihasini kiritsin; bir oy muddatda qonun hujjatlariga ushbu qarordan kelib chiqadigan oʻzgartish va qoʻshimchalar toʻgʻrisida Vazirlar Mahkamasiga takliflar kiritsin. 8. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov va Oʻzbekiston Respublikasi Prezidentining Davlat maslahatchisi V. Golishev zimmasiga yuklansin.